Bob Lazar

Robert Scott Lazar, også kjent som Bob Lazar (født 26. januar 1959 i Coral Gables, Florida, USA) er en amerikaner som ble kjent i media ved at han hevder at han i sitt arbeid som fysiker ved en hemmelige amerikansk base, har studert uidentifiserte flyvende objekter (UFOer). Hans troverdighet har blitt dratt i tvil etter at «skoler han skulle ha gått på ikke hadde noen papirer på ham, mens andre i det vitenskapelige miljøet ikke kunne erindre å noensinne ha møtt ham.» Lazar hevder selv at myndighetene har slettet all informasjon om ham. Med tiden, spesielt det siste tiåret, har imidlertid Lazars påstander og detaljer rundt hans arbeid ved basen, gradvis blitt tatt mer seriøst, bl. a. fordi enkelte isotoper av grunnstoff 115 (Moscovium) nylig har blitt isolert, at gravitasjonsbølger nylig er verifisert å eksistere, samt en del utsagn fra faktiske personer som husker Lazar i forbindelse med hendelser han har fortalt om og via undersøkende dokumentarer (Bob Lazar: Area 51 & Flying Saucers) og podkaster (The Joe Rogan Experience).

Helt konkret hevder Lazar at han i perioden 1988 til 1989, jobbet som fysiker ved et område kalt S4 (Sektor Fire), som ligger i nærheten av den inntørkede innsjøen Groom Lake i Nevada (eller mer nøyaktig i tilknytning til Papoose Lake, litt lenger sør-vest), innenfor området bedre kjent som Area 51. Ifølge Lazar fungerte området som et skjult militært anlegg for studier og muligens omvendt konstruksjon (reverse engineering) av flyvende tallerkener tilhørende romvesener. Lazar sier at han observerte ni forskjellige farkoster der, og ga detaljer om hvilke fremdriftsmetoder og kraftkilder som ble benyttet, bl.a. gravitasjonsbølgebaserte fremdriftsfokuseringssystemer og sofistikerte kjernefysiske reaktorer med reaktorbrensel som ennå ikke er isolert vitenskapelig. 

 Bakgrunn, utdannelse og erfaring  
Lazar hevder han har eksamen fra de tekniske høyskolene California Institute of Technology og Massachusetts Institute of Technology. I 1993 undersøkte avisen Los Angeles Times bakgrunnen hans, og fant ingen bevis som støttet Lazars påstander.Rivenberg, Roy (6. mai 1993): «Unusually Fanatical Observers Ike Struck Deal With Aliens! Trip to...» . Los Angeles Times. Den kjente ufologen Stanton Friedman var kun i stand til å bekrefte at Lazar hadde tatt elektronikkurs på slutten av 1970-tallet ved Pierce Junior College i Los Angeles. Friedman, Stanton (desember 1997): «The Bob Lazar Fraud»  En artikkel i The Times avdekket at i 1990 hadde Lazar sagt seg skyldig i anklagen om deltagelse i hallikvirksomhet da han installerte et datasystem for et lokalt bordell.«Gene Huff's Lazar Synopsis». 1995. Arkivert fra original den 7. juni 2007 Han erklærte seg selv konkurs og oppga at hans beskjeftigelse var selvstendig næringsdrivende som «photo processor». Hans utdannelse og profesjonelle bakgrunn kan således ikke bekreftes, et faktum som Lazar selv tilskriver at myndighetene har slettet alle slike opptegnelser om ham.Sands, Shannon (March 20, 1991): «Believers Are Not Alone Outer space: A Nevada military base lures the Faithful» . Los Angeles Times.

 Fakta eller fiksjon 
Lazar havnet første gang i medias lys i 1982 i en artikkel i avisen Los Alamos Monitor om en jetmotordreven bil som Lazar hevdet at han hadde oppfunnet og arbeidet med i årevis med hjelp fra forskere fra NASA. Bilen ble bygget fra en jetmotor som var modifisert og plassert på en eksisterende bilmodell. Artikkelen oppga Lazar som «en fysiker fra Los Alamos Meson Physics Facility.»England, Terry (27. juni 1982): «LA Man Joins The Jet Set – At 200 Miles An Hour» . Los Alamos Monitor. ss. A1 & A8.

I november 1989 opptrådte Lazar i et eget intervju med den undersøkende journalisten George Knapp fra TV-stasjonen KLAS i Las Vegas, hvor han diskuterte sin påståtte ansettelse ved S4. I intervjuet med Knapp sa Lazar at han først mente at flygende tallerkener måtte være hemmelige flymaskiner fra Jorden som under prøveflyvninger ble ansvarlig for de mange rapporter om UFOer. Gradvis, ved nærmere undersøkelser og etter å ha blitt vist tallrike dokumenter, kom Lazar til konklusjonen at UFOene kom fra verdensrommet. I dette vitnemålet forklarte Lazar at han kom fram til dette etter at han selv hadde gått om bord i en flygende tallerken og studert dens interiør.Knapp, George (13. november 1989): «Dreamland (aka Area 51)» . KLAS-TV.

Lazar hevdet også at han ble gitt innledende informasjon som beskrev undersøkelser av UFOer fra det ytre rom som hadde besøkt vår planet i løpet av de siste . Romvesenene kom fra det binære stjernesystemet Zeta Reticuli, nærmere bestemt den tredje planeten i dette systemet. Dette stjernesystemet ligger 39 lysår fra vårt eget.

Lazars historier har skaffet ham mediaoppmerksomhet i USA. Det store flertallet har vært skeptisk, inkludert Stanton Friedman som har forsøkt å ettergå Lazars påstander. En annen tviler er dr. David L. Morgan som har sett på de vitenskapelige påstandene til Lazar om hvordan de flygende tallerkenene virket:

«Etter å ha lest en redegjørelse av Bob Lazar om "fysikken" i drivkraften for hans Area 51 UFO fremdriftssystemer, er min konklusjon dette: Lazar presenterer et scenario som, om det er korrekt, strider mot en rekke aksepterte fysiske teorier. Det betyr ikke nødvendigvis i seg selv at hans scenario er umulig, men Lazar's presentasjon av scenarioet er problematisk fra et vitenskapelig ståsted. Lazar har ved flere tilfeller demonstrert en opplagt mangel på forståelse av dagens fysikkteorier. Ved intet tilfelle anerkjenner Lazar at hans scenario bryter med fysiske lover slik vi forstår dem, og ved intet tilfelle bidrar han med hverken hint eller teorier som kunne tilsi at hans beskrevne mekanismer er mulige. Lazar har en tilbøyelighet til å redefinere vitenskapelige begreper, og benytter vitenskapelig språk på en forvirrende og skjødesløs måte. Av disse årsaker føler jeg ikke at Lazar's pseudovitenskapelige rabuleringer virkelig er verdt noen som helst seriøs vurdering.»Morgan, Dr. David L. (26. august 1996): «Lazar Critique». Arkivert fra originalen den 20. desember 2006

 Referanser 


 Eksterne lenker 


  The Bob Lazar Corner ved Tom Mahood

Kategori:Formidlere av konspirasjonsteorier
Kategori:Personer fra Miami-Dade County i Florida